omarkamali/wikipedia-monthly-next huggingface dataset:
أرمينيا

أرمينيا ولاً لجمهورية د أرمينيا (بلأرمينية: Հայաստանի Հանրապետություն) هي واحد لبلاد جات ف الجبال د لقوقاز مابين لغرب د آسيا والشرق د أوروپا. تاتحدًها من لغرب تركيا، من الشمال جورجيا، أزيربيدجان ف الشرق وف لجنوب إيران.

أرمينيا هي أول دولة فلعالم اللي ولاًت مسيحية، ف اللول د لقرن الرابع. فلقرن 20، كانت أرمينيا جمهورية من لجمهوريات ديال ليتيحاد السوڤياتي تاتفكًك ف 1991 ورجعات جمهورية مستقلة فيها الديموقراطية والتعدد د لأحزاب.

تيسكنو فأرمينيا تقريبا 3 د لمليون د الناس، لعاصمة ديالها هي ييريڤان، و لعملة ديالها هي الدرام. أرمينيا هي عضو ف بزاف د لمنظمات بحال لأمم لمتحدة ومجلس أوروپا و لمنضمة لعالمية د التجارة وحتا لمنضمة لعالمية د لفرونكفونية.

ف 2018 وقعات ثورة فأرمينيا ضد رئيس لوزارا لقديم سيرج ساركاسيان، اللي فاللخر ستاقل من لمنصب ديالو، ولاً رئيس لمعارضة نيكول پًاشينيان هو الرئيس د لحكومة وباقي فهاد لمنصب تال دابا.

 مصادر 


تصنيف:بلدان د أسيا
تصنيف:بلدان د ؤروپا
تصنيف:لقوقاز
أزيربيدجان

أزيربيدجان ولا رسميا لجمهورية د أزيربيدجان (ب لأزيربيدجانية: Azərbaycan Respublikası) هي واحد لبلاد جات ف لقوقاز مابين الشرق د أوروپا ولغرب د آسيا. تيحدًها لبحر د قزوين من الشرق, روسيا و جورجيا من الشمال، أرمينيا من لغرب، و إيران من لجنوب.

لبلاصة اللي فيها أزيربيدجان دابا كانت تابعة ل دولة لعتمانية تال 1918، فين ستاقلاًت وتعلنات لجمهورية الديموقراطية د أزيربيدجان، لي كانت أول جمهورية علمانية ف تاريخ ف بلاد لأغلبية ديالها مسلمين. هاد لجمهورية غاتبقا غي عاماين حيت تيحاد سوڤياتي أيحتلًها ف 1920 وّأتولي هي لجمهورية السوڤياتية ليشتيراكية د أزيربيدجان. ف 1991 غادي تستاقل أزيربيدجان و أتولي هي لبلاد لي تانعرفو دابا، و لي هي لجمهورية د أزيربيدجان.

تيسكنو ف أزيربيدجان تقريبا 10 د لمليون د الناس لي كيتسماو لأزيريين، 89% منهم مسلمين شيعة. لعاصمة ديالها هي باكو، ولعملة ديالها سميتها مانات. اللوغة الرسمية فأزيربيدجان هي لأزيربيدجانية، وعاد كاين لوغات محلية آخرا، وبزاف د الناس اللي تيهضرو الروسية. أزيربيدجان عضو ف بزاف د لمنظمات دولية بحال لأمم لمتحدة و لمجلس ديال أوروپا و الرابطة د الدول لمستقلة.

 مصادر 


تصنيف:بلدان د أسيا
تصنيف:بلدان د ؤروپا
تصنيف:مقالات فيها مصدر و علاين 3000 بايت
تصنيف:لقوقاز
أشرف حكيمي

أشرف حاكيمي موح (تزاد نهار 4 نونبر 1998 ف مدريد) هو كوايري مغريبي كيلعب أريير دروا معا پاري سان جيرمان ف فرانصا، و معا لمونتخاب د لمغريب د كورة.

 صغرو 
تولد حكيمي ف مادريد، صبانيا ل واليدين مغاربا، ؤ بدا يلعب كورة معا لفرقة د كولونيا ؤفيݣيڤي قبل ما يدخل معا لكاطيݣوري صغار د ريال مدريد ف 2006 ملي كانت عندو تمن سنين.

 لكاريير معا لفراقي 
بدا أشرف لمسيرة ديالو مع الصغار د ريال مدريد، لي لعب معاهم من 2006 ل 2016. ف 2016 عيطلو لمدرب زيدان باش يلعب ف لول مع لفرقة د لحتياط، ولاكين عجبو لّعب ديالو ودخلو دغيا مع لفرقة لّولة. لعب حكيمي أول ماتش رسمي ديالو مع ريال ف 1 أكتوبر 2017 ضد إسپانيول برشلونة.

ف 2018 تسلفاتو لفرقة د بوروسيا دورتموند ف ألمانيا ل عاماين، و بعدها مشا ل لانطير ميلان طّالياني لي كان مراقبو من 2018 قبل ما تسلف ريال اشرف حكيمي لدورتموند.

 پاري سان جيرمان 
تصغير|حكيمي معا پاري سان جيرمان ضد ؤلامپيك مارساي، 24 أكتوبر 2021.
سنا حكيمي كونطرة ديال خمس سنين معا لفرقة د ليݣ 1 پاري سان جيرمان (پي إس جي) ف 6 يوليوز 2021. قال جّورنال لݣارديان بلي پي إس جي دفع 60 مليون ؤرو، ؤ مازال تقدر تطلع ب 11 مليون ؤرو ديال لمتغيريات. دار حكيمي لبدية ديالو لأول مرة ف لبوطولة لفرانساوية ف 7 غشت 2021، ؤ لعب 90 دقيقة كاملة ؤ ماركا بيتو لّول معا لفرقة ضد طروا. خدا أول كارطة حمرة ف لكاريير ديالو ف تعادل 0-0 ضد مارساي ف 24 غشت 2021. ف 22 شتنبر 2021، ماركا حكيمي جوج بيوتا ف رباح 2-1 ضد إف سي ميتز شي لي خلا فرقتو تربح ؤ تدي 3 د نقاط.

 لكاريير معا لمونتخاب 
ف لمغريب، لعب أشرف حكيمي معا لمونتخاب د قل من 17 لعام، و لمونتخاب ديال تحت 20 عام و لمونتخاب د شبان، وموراها طلع ل لمونتخاب د لكبار لي لعب معاه كاس لعالم 2018 ف روسيا.

 حياتو شخصية 
حكيمي كان مجوج من لممتيلة صبليونية هبة أبوك، لي عندها ؤصول ليبية ؤ تونسية. عندهوم جوج ولاد، أمين تولد ف فبراير 2020 ؤ نعيم ف فبراير 2022. ف 27 مارس 2023، دارت أبوك پوسط ف إنسطاݣرام ݣالت فيه بلي هيّ و حكيمي بداو لإجراءَات ديال الطلاق. أبوك طالبات ب نص التروة ديال حكيمي، ولايني، على حساب شي مصادر، لقات بلي كان مقيّد كولشي بسميت مّو. هاد لهضرة ماشي متوكّدة 100%.

من مور لإنجاز لي ساهم فيه حكيمي ف كاس لعالم 2022، واحد التيران ف لقصر لكبير تسمى ب سميتو.

ف 17 يوليوز 2021، تطيسطا پوزيتيف ل كوڤيد-19. كانت هادي هي لمرة تانية لي كاتجيه كورونا مورما جاتو ف أكتوبر 2020.

 جوايز 
 معا لفراقي 
+پالماريس ف لفراقي د أشرف حاكيمي (12 د لبوطولات)  ريال مدريد (4)   بوروسيا دورتموند (1)   أنطير ميلان (1)   پاري سان جيرمان (6) سوپركوپا د صبانيا
 بطل ف 2017
 سوپركوپ د ؤروپا
 بطل ف 2017
 كاس لعالام د لفراقي
 بطل ف 2017
 دوري أبطال ؤروپا
 بطل ف 18-2017 بوندسليݣا
 تاني ف 2019 ؤ 2020
 سوپركوپ د ألمانيا
 بطل ف 2019 سيريا أ 
 بطل ف 2021 ليݣ 1 
 بطل ف 2022، 2023 ؤ 2024
 طروفي دي شومپيون
 بطل ف 2022 ؤ 2023
 كاس فرانصا
 بطل ف 2024

 مصادر 

تصنيف:كوايري مغريبي
تصنيف:بيوغرافيا د رجال
تصنيف:زيادة 1998
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف مدريد
تصنيف:لعابا د كاس لعالم 2018
تصنيف:لعابا د كاس إفريقيا 2023
تصنيف:كوايري صبليوني
تصنيف:صبليونيين من أصل مغريبي
تصنيف:رياضيين من أصل مغريبي
أفغانستان

أفغانستان هي دولة ف وسط و جنوب آسيا، عندها حدود معا پاكيستان ف الجنوب و الشرق، إيران ف لغرب، طادجيكيستان، أوزباكستان، و تركمانستان ف الشمال، و الشينوا ف أقصى شّمال شّرقي.

شحال هادي ف لقديم، كانو ناس كيتنقّلو عبرها ب لحيوانات و سّلاعي حيت كتربط الشينوا و لهند ب وسط آسيا و الشرق لأوسط. أما دابا فهي كتعاني من عدة سنوات ديال لحروب و مابقاوش بزاف د لفرص ديال شغل.

لبلاد فيها تقريبا 652 ألف كيلوميتر مربع ديال لمساحة و 30 مليون ديال ناس، زيد عليها 3 مليون ديال لاجئين لي لأغلبيا ديالهم مشاو لإيران و پاكيستان. لعاصمة كابول فيها تلاتة لمليون و نص ديال ناس حسب إحصاءات 2011. اللغة الرسمية فيها هي الفارسية و پاشتو و الدين الرسمي هو لإسلام.

تايرجع التاريخ ديال الحياة البشرية في أفغانستان للعصر الحجري القديم الوسطاني، و قدر لموقع لإستراتيجي ديالها بحيث جات على طريق لحرير، باش/بلي راه يربطها بالثقافات ديال الشرق الأوسط ومناطق خرى من أسيا. تاريخيا ديك لارض عاشو فيها بزاف ديال الشعوب وتعرضات لبزاف ديال لحملات العسكرية، بما فيها الحملات العسكرية للي دارها ألكساندر لكبير و مورياس و لعرب لمسلمين و المنغول و السيخ و البريطانيين و السوڤييت و لميريكان مع الدول للي تحالفات معها. كيما كانت لأصل ديال بزاف ديال الشعوب بحال الكوشان و الهفثاليين و السامانين و السافاريد و الغزناڤيين و الغوريين والخلجيين و المغوليين و الهوتاكس و دورانيس و بزاف خرين اللي قدرو يبنيو إمبراطوريات كبيرة.

 مصادر 


تصنيف:مقالات فيها مصدر و 3000 بايت
تصنيف:بلدان د أسيا
ألمانيا

الجمهورية لفيديرالية د ألمانيا (ب لألمانية: Bundesrepublik Deutschland بوندس ريپوبليك دويتشلاند) هي واحد البلاد جات ف لوسط لغربي د ؤروپا. تيحدّوها من شمال: لبحر د شمال و دانمارك و لبحر د لبلطيق، من لجنوب لوطريش و سويسرا، من الشرق پولونيا و تشيك، و من لغرب فرانسا، ليكسمبورݣ، بلجيكا و هولاندا. ألمانيا هي لبلاد لي فيها أكبر عدد د السكان ف ؤروپا.

ألمانيا بلاد عندها تاريخ قديم و دخلات ف بزاف د الدول بحال لإمبراطورية الرومانية. ف لقرن 16، كان شمال د ألمانيا هو لبلاصة لي بدات فيه لإصلاحات ف لمسيحية، و لي خرج منها التيار لپروطيسطانتي. من مورا ما سالات لحرب لعالمية تانية، تقسمات ألمانيا على جوج: ألمانيا لغربية و ألمانيا الشرقية. ف 1957 كانت ألمانيا لغربية من لبلدان لي أسسو لإتحاد لأوروپي. ف 1990 عاود تجمعو ألمانيا لغربية و الشرقية ف بلاد وحدة، و لي هي لجمهورية د ألمانيا.

تايسكنو ف ألمانيا شوية كتر من 83 مليون د الناس، و لعاصمة ديالها هي برلين. لغة رسمية ديال لبلاد هي لألمانية، و لفلوس لي كاتخدّم هي لأورو. نضام د لحكيم ف ألمانيا هو جمهوري فيديرالي، فيه لبلاد مقسومة على 16 فيديرالية، كل وحدا فيهم عندها لحكومة ديالها، و عاد كاينة لحكومة لمركزية ف برلين. ألمانيا عندها أقوى قتيصاد ف ؤروپا و رابع أكبر قتيصاد ف لعالم. لبلاد داخلة ف بزاف د لمنضمات عالمية بحال لأمم لمتحدة و لإتحاد لأوروپي و الناطو و جي 7 و جي 20 و لمنضمة د تعاون و تنمية لإقتصادية.

 السمية 

ألمانيا عندها بزاف د السميات على حساب اللوغة. هادشي جاي من كون ألمانيا وخا بلاد فيها شعب قديم، ماتوحدات ف دولة وحدة تال اللخر د لقرن 19 (من 1871 تحديداً).

كلمة "ألمانيا" براسها كيرجع أصلها ل اللاتينية  لي كانو مجموعة قبلية جرمانية، و كاتعني ب الجرمانية لقديمة إما "لإنسان لكامل" ؤلا "شلا نواع د الناس" ؤلا "جميع الناس" (لاحض التشابه معا النݣليزية "all man" ؤلا "all men").

ف لألمانية، ألمانيا كاتسمى  لي كاتركب من  (أصلها من كلمة جرمانية قديمة لي كاتعني "الشعب") ؤ  يعني بلاد، يعني لكلمة ب لألمانية ف أصلها حرفياً كاتعني "بلاد الشعب". ف الطاليانية كيخدّمو كلمة  كا موقابيل ديال اللوغة لألمانية، و  على "لألمانيين" لي عندها نفس لإتيمولوجيا ديال "deutsch".

ف النݣليزية كيخدّمو كلمة  لي جات من اللاتينية ، و هيّ لكلمة لي طلقها يوليوس قيصر على لأراضي لي جاو شرق واد الراين.

ف لفينلاندية و لإسطونية كيسمّيو ألمانيا  لي جات من السمية د قبايل الساكصونيين الجرمانية.

ف لپولونية و شي لوغات سلاڤية كاتسمى  لي ف أصلها كاتعني "زيزون".

 مصادر 


تصنيف:بلدان د ؤروپا
تصنيف:مقالات فيها مصدر و 3000 بايت
تصنيف:الدول لأعضاء ف لإتحاد لؤروپي
أنتيݣوا وباربودا

أنتيݣوا وباربودا هي دولة جزرية عندها السيادة جات ف الهند الغربية ف لقارة د أميريكا، وعندها سواحل على لبحر لكاريبي ولمحيط لأطلسي بجوج. كتّكوّن من جوجت الجزر كبار؛ جزيرة أنتيݣوا وجزيرة باربودا، ؤ واحد العداد ديال الجزر الصغار (من بينهم ݣريت بيرد، الجزيرة الخضراء، ݣوايانا، لونݣ، مايدن، ؤ يورك، ؤ ف أقصى الجنوب، جزيرة ريدوندا). عدد الساكنة حسب تقديرات 2018 هو 96,286 نسمة والأغلبية ديالهم ساكنين ف جزيرة أنتيݣوا (%97). العاصمة ؤ أكبر ميناء ؤ مدينة هي سانت جونز ف أنتيݣوا، أما أكبر مدينة ف باربودا هي كودرينݣتون. الجزر ديال أنتيݣوا وباربودا قراب لبعضياتهم (مطار باربودا الرئيسي ما بعيدش كثر من °0.5 طول، ولا 56 كيلومتر (30 ميل بحري) على مطار أنتيݣوا الرئيسي) ؤجاو ف الوسط ديال جزر ليوارد اللي كينتاميو لجزر الأنتيل الصغرى على خط عرض 17 شمال خط الاستواء.

 مصادر 


تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:دولة ݣزيرة
أنضورا

أنضورا، ولا رسميا إمارة أنضورا (بلكاطالانية: Principat d'Andorra)، هي بلاد ماعندهاش بحر و ميكروبلاد جات ف جبال لپيريني ف لجنوب لغربي د أوروپا مابين فرانسا و صبانيا اللي حادينها بجوج. عايش فيها تقريبان فيها 80 ألف واحد و لعاصمة ديالها هي أنضورا لقديمة. كايحكمها مقيم عام صبليوني و رئيس ديال فرانسا، و لحوكومة هي ديموقراطية برلمانية.

أنضورا هي دولة لاباس عليها بسباب سياحة أساسا؛ كايزورها سنويا 10.2 مليون سائح.

أنضورا ماداخلاش فلإتحاد لأوروپي، و واخا هاكاك كاتخدم لأورو.

لوغة رسمية هي لكاطالانية و فنفس لوقت كاتستعمل صبليونية، لفرانساوية، و لبرتغالية.

 رياضة 
أنضورا معروفة برياضات ديال شتوة، عندها أراضي كبيرة ديال هبطات د سكي ف جبال لپيريني (3100 هكتار و350 كلم ديال لهبطات) و جوج ديال محطات د سكي، ݣراندڤاليرا هو أكبر واحد منهم و لي مشهور كتر. رياضات خرين كيتعلبو ف أنضورا بحال لكورة، ريݣبي، لباسكيط، ولهوكي بجراير.

بنسبة لهوكي بجراير، أنضورا موالفة تلعب فلبوطولة د ؤروپا و كاس لعالم. فـ2011، نضمات أنضورا لفاينال أيت د بوطولة د ؤروپا د لفراقي.

ف كورة لبلاد ممتلة ب لمونتاخاب د أنضورا د كورة. لفرقة ربحات أول ماتش رسمي ديالها ف 13 أكتوبر 2004 ضد مقدونيا فتصفيات د كاس لعالام، و أول ماتش ربحاتو ف تصفيات د كاس ؤروپا كان ف 11 أكتوبر 2019 ضد مولدوڤا. لكورة ف أنضورا مكلفة بيها لجاميعة لأنضورية د كورة لي تأسسات ف 1994، لي كاتنضم لمسابقات د كورة (پريميرا ديڤيزيون، كاس دوستور، و سوپيركوپا) و لفوتصال. أنضورا دخلات ليويفا و ل فيفا ف نفس لعام، ف 1996. إف سي أنضورا، لي كاين ف أنضورا لقديمة و تأسس ف 1942، كيلعب ف شومپيونات د صبانيا.

ريݣبي هي رياضة شعبية ف أنضورا، حيت مأترة بزاف بشعبية ديالها ف لجنوب د فرانصا. لمونتاخاب د أنضورا د ريݣبي، لي مسميين عليه إلس إزاردس، كيشارك ف نيڤو دولي ف ريݣبي د سبعة و ريݣبي د خمسطاس. ڤي پي سي أنضورا 15، لي هي فرقة د ريݣبي ف أنضورا لقديمة، كاتلعب ف لبوطولة د فرانصا.

شعبية ديال لباسكيط طلعات ف أنضورا ف تسعينات، ملي فرقة من أنضورا بي سي أنضورا طلعات لقيسم لول د صبانيا. مور 18 لعام لفرقة عاود رجعات لنفس نيڤو ف 2014.

رياضات خرين كيتلعبو ف أنضورا، بحال پيكالات، لڤولي، جودو، لكورة د ؤسطراليا، لهوند، لعومان، جيمناستيك، تينيس، و لماطر. ف 2012، أنضورا قادات أول فرقة ديالها د لكريكيت ولعبات ماتش ف بلادها ضد فرقة من هولاندا، لي هو أول ماتش ملعوب ف تاريخ أنضورا ف علو ديال 1300 ميترو.

أنضورا شاركات لمرة لولا ف لعاب لؤلمپية ف 1976، من داك لعام ولبلاد ديما مشارك ف لعاب لؤلمپية د شتوة. أنضورا كاتشارك حتا ف لعاب ديال لبلدان صغار د ؤروپا، لي نضماتهم جوج د لمرات ف 1991 و 2005.

 مصادر 


تصنيف:مقالات فيها مصدر و 3000 بايت
تصنيف:بلدان د ؤروپا
أندونيسيا

لجمهورية د أندونيسيا (بلأندونيسية: Republik Indonesia) هي بلاد أرخبيل جات مابين لجنوب الشرقي د آسيا وأوقيانوسيا. أندونيسيا هي لبلاد اللي فيها أكبر عدد د لجزر فلعالم, حيت فيها 17.508 جزيرة تابعين ليها. أندونيسيا هي رابع أكبر دولة فلعالم من ناحية عدد السكان, وهي أكبر دولة فلعالم اللي لغالبية د السكان ديالها مسلمين. تاتحدًها پاپوا غينيا الجديدة وتيمور الشرقية وماليزيا. من غير داكشي داير بيها لبحر من ݣاع الجوايه.

أندونيسيا جات فبلاصة ستراتيجية خلاتها تعرف بزاف دلحضارات, وعليها فيها سكان مسلمين وآخرين مسيحيين وآخرين بوديين. فالتاريخ ديالها حتلًوها بزاف د لبلدان منهم لبرتغال وفرانسا وبريطانيا, ولكن اللي بقاو بزاف هوما لهولانديين, اللي احتلو اندونيسيا 350 عام. ف 1945 علنات اندونيسيا ليستيقلال ديالها ولكن لهولانديين مابغاوش, وهي تبدا حرب بيناتهم سالات ف 1949, وعتارفات موراها هولاندا بليستيقلال د لجمهورية د أندونيسيا, وهي لبلاد اللي كانعرفو دابا.

تيسكنو فأندونيسيا تقريبا 267.7 مليون د الناس ولعاصمة ديالها هي جاكارطا. اللغة الرسمية هي لباهاسا (لأندونيسية), ومن غيرها تيتهضرو واحد 700 لغة فلبلاد, وهو اللي تيخلي أندونيسيا لبلاد اللي تيتهضرو فيها أكبر عدد د اللغات فلعالم. لعملة اللي تاتخدُم تمًا هي الروپية لأندونيسية. أندونيسيا عضو فبزاف د لمنظمات دولية بحال لأمم لمتحدة وحركة عدم لإنحياز و G20 ومنظمة التجارة لعالمية وصندوق النقد الدولي.
 مصادر 


تصنيف:بلدان د أسيا
تصنيف:مقالات فيها مصدر و علاين 3000 بايت
تصنيف:دولة ݣزيرة
أنݣولا

أنݣولا ولاًُ رسميا جمهورية أنݣولا (بلبرتغالية: República de Angola) هي بلاد جات فلجنوب ديال إفريقيا. عندها حدود مع ناميبيا فلجنوب، جمهورية لكونݣو الديموقراطية ف الشمال، و زامبيا ف الشرق. الساحل لغربي ديالها كيطل على لمحيط لأطلسي.

تيسكنو فأنݣولا تقريبا 30 مليون واحد على حساب التقديرات د 2020، ولعاصمة ديالها هي لواندا. اللغة الرسمية د لبلاد هي لبرتغالية، ولفلوس اللي كاتخدًم سميتها ل كوانزا. أنݣولا تاتصدًر لپطرول و بزاف د لمعادن، وهادشي خلاُ لقتيصاد ديالها يطلع بالزربة مورا ما سالات لحرب لأهلية فيها ف 2002.

أنݣولا ستاقلات من لبرتغال ف 1975 من بعد حرب اللي بداتها لحركة الشعبية لتحرير أنݣولا (MPLA) ف 1961. هاد لحزب النيت هو اللي حاكم لبلاد من مورا ليستيقلال تال دابا. الرئيس د أنݣولا من 2017 هو جواو لورينسو.

أنݣولا هي عضو ف لأمم لمتحدة، ليتيحاد لإفريقي، لأوپيك، مجلس الدول اللي تيهضرو بلبرتغالية، لإتحاد اللاتيني، منطقة تّسامح و تّعاون لجنوب لأطلسي، و لمجلس تنمية لدول جنوب أفريقيا.

 مصادر 


تصنيف:بلدان د إفريقيا
ؤزباكستان

لجمهورية د أوزباكستان (بلأوزبيكية: Oʻzbekiston Respublikasi - بالروسية: Ўзбекистон Республикаси) هي بلاد فآسيا لوسطانية دايرين بيها غي بلدان اللي ما فيهاش لبحر. تاتحدها من الشمال كازاخستان، من الشرق كيرݣيستان، من لغرب تركمانستان، ومن لجنوب طاجيكستان وأفغانستان. أوزباكستان وليختنشتاين هوما الجوج بلدان فلعالم اللي ضايرين بيهم بلدان اللي كاملين ماتيطلوش على لبحر.
أوزباكستان عندها تاريخ قديم وبزاف د لمناطق فيها خلاو أتر ملي دخلهوم لإسلام بحال بخارى وسمرقند وتاشقنت وخوارزم. بزاف د الناس اللي لأصل ديالهم من أوزباكستان كان عندهم دور مهم فلحضارة لإسلامية بحال لبخاري ولخوارزمي ولبيروني والنسائي والترمدي.

ف 1924 دخلات أوزباكستان لليتيحاد السوڤييتي وكانت سميتها لجمهورية ليشتيراكية السوڤييتية لأوزييكية. نهار 31 غشت 1991، و من مورا ماطاح ليتيحاد السوڤييتي، تعلنات لجمهورية د أوزباكستان اللي تانعرفو دابا. لعاصمة د أوزباكستان هي تاشكنت (اللي هي أكبر مدينة) و اللغة الرسمية هي لأوزبيكية ولكن الروسية كاتخدًم بزاف إداريا. لعملة د لبلاد هي السوم.

 مصادر 


تصنيف:بلدان د أسيا
ؤكرانيا

ؤكرانيا ولا يوكرانيا (ب لأوكرانية Україна، ؤكرايينا) هي بلاد جات فأوروپا الشرقية وهي تاني أكبر بلاد ف ؤروپا بعد روسيا. تاتحدًها من شّرق روسيا، من شّمال بيلاروسيا، من لغرب پولونيا و صلوڤاكيا و هنݣاريا، ومن لجانوب رومانيا و مولدوڤا و لبحر لكحل و بحر أزوڤ.

ف عام 1922، كانت ؤكرانيا من لمؤسسين ديال ليتيحاد السوڤياتي، اللي كان هو لمنافس د ميريكان وقت لحرب لباردة. ف 1991 طاح ليتيحاد السوڤياتي وخرجو منو بزاف د لجمهوريات، منها جمهورية ؤكرانيا كيما كانعرفوها دابا. ؤكرانيا عضو مؤسس د لأمم لمتحدة ف 1945 واخا كانت باقا داخلة ف ليتيحاد السوڤياتي.

ؤكرانيا ساكنين فيها تقريبا 42 د لمليون د الناس و لعاصمة ديالها هي كييڤ، لي جات على واد دنيپر. لعملة لي كاتخدًم ف لبلاد هي لهرييڤنيا. لوغة الرسمية د ؤكرانيا هي لؤكرانية، ولكن روسية باقا تاتخدًم ف لبلاد ف بزاف د لقطاعات. ؤكرانيا عندها تاني أكبر جيش ف ؤوروپا مورا روسيا. هي عضو ف لأمم لمتحدة ولمجلس د أوروپا ولمنظمة د لأمن والتعاون ف أوروپا و منظمة ݣوام للتطوير الديموقراطي و لاقتصادي و رابطة الدول لمستاقلة.

 سّمية 
سّمية د ؤكرانيا جات من كلمة سلاڤية قديمة لي كاتعني "لبلاد لي جات على لحدود".

 تاريخ 

ؤكرانيا مابانت كا دولة مستاقلة بشكل كامل تال لقرن 20. قبل من داكشي كانت ديك لمنطقة إما تابعة ل روسيا ؤلا ل پولونيا ؤ ليتوانيا (ليتيحاد د پولونيا ؤ ليتوانيا). لجمهورية لؤكرانية ستاقلات ل مدة قصيرة مابين 1918 ؤ 1920، قبل ماتنضمّ ل ليتيحاد سّوڤياتي من بين 11 دولة، تحت سميت "لجمهورية سّوڤياتية شّتيراكية لؤكرانية". ف 24 غشت 1991، علنات ؤكرانيا سّتيقلال ديالها، شّي لي أكدّو ستيفتاء شعبي د 1 دجنبر ف نفس لعام. سّمية د لبلاد تبدّلات رسمياً ل "ؤكرانيا"، ؤ ساهمات ف تأسيس رابطة الدول لمستاقلة، لي كاتجمع لبلدان لي كانو ف ليتيحاد سّوڤياتي.
 مصادر 

 شوف تا 
 ماڤكا


تصنيف:مقالات فيها مصدر و 3000 بايت
تصنيف:بلدان د ؤروپا
تصنيف:دول بانو مور لإتحاد السوڤياتي
أوݣاندا

أوݣاندا، رسميا لجمهورية د أوݣاندا (بلينݣليزية: Republic of Uganda - بالسواحيلي: Jamhuri ya Uganda) هي بلاد ما كاطّلش على لبحر، جات ف الشرق د إفريقيا. تاتحدّها من الشرق كينيا، من الشمال جنوب السودان، من لغرب جمهورية لكونݣو ديموقراطية، و من لجنوب رواندا و طنزانيا. لجنوب ديال لبلاد فيه طرف كبير من الضاية د ڤيكطوريا (أكبر ضاية ف إفريقيا - اللي هي لمنبع ديال لواد د النيل)، اللي مشاركاها أوݣاندا مع كينيا و طنزانيا.

لبلاصة اللي فيها أوݣاندا جات سميتها من لمملكة لقديمة ديال بوݣاندا، اللي كانت ف لجنوب د لبلاد. ف 1894، ستعمرات بريطانيا لمنطقة. ف 9 أكتوبر 1962، استاقلاّت لجمهورية د أوݣاندا. من مورا لستقلال، دازت وقيتة ديال لمشاكل السياسية و الدكتاتورية ف لبلاد، ديال الرئيس إيدي أمين، اللي حكم من 1971 ل 1979.

لعاصمة د أوݣاندا و أكبر مدينة فيها هي كامپالا، و اللغات الرسمية د لبلاد هوما لينݣليزية و السواحيلي، و عاد كاين لغات آخرا تاتهضر على حساب لمنطقة. لفلوس اللي كيتخدّمو ف لبلاد هوما الشيلينݣ لأوݣاندي. الرئيس د لبلاد من 1986 ل دابا هو يوويري كاݣوطا موسيڤيني.

 مصادر 


تصنيف:بلدان د إفريقيا
إتيوپيا

إتيوپيا، رسميا لجمهورية لفيديرالية الديموقراطية د إتيوپيا (ب ) هي واحد لبلاد جات فالشرق د إفريقيا وماتاطلش على لبحر. هي تاني أكبر بلاد من ناحية السكان فإفريقيا، ولعاشرة فلمساحة. تيحدًوها من الشرق دجيبوتي، والصومال، من الشمال إيريطيريا و السودان، من لغرب جنوب السودان، ومن لجنوب كينيا.

التاريخ د إتيوپيا قديم بزاف وفيها تلقا أقدم هيكل د بنادم اللي لعمر ديالو 4.4 مليون عام. إتيوپيا معروفة باللي هي أكثر دولة كانت مستاقلة فإفريقيا حيث ف تاريخها كامل تستعمرات غي 5 سنين (من 1936 ل 1941) من الطاليان. إتيوپيا هي جمهورية برلمانية، ولكن ف التاريخ ديالها كانت مملكة قديمة، حتال 1974، فين تدار نقيلاب عسكري على لماليك هايلي سيلاسي، من ديك الساعة ولبلاد جمهورية.

تيعيشو فإتيوپيا شويا كتر من 109 مليون د الناس ولعاصمة ديالها هي أديس أبابا (تاتعني لوردة الجديدة). اللغة الرسمية هي لأمهاريك، وكاين بزاف د اللغات إقليمية. لفلوس اللي تاتخدًم هي بيرً. إتيوپيا داخلة فبزاف د لمنظمات دولية، هي عضو مؤسس د لأمم لمتحدة و ليتيحاد لإفريقي (لمقر ديالو جا فيها)، حركة عدم لإنحياز ومنظمة لوحدة لإفريقية.
 مصادر 


تصنيف:بلدان د إفريقيا
إسرائيل

اسرائيل 
علاه اسرائيل دولة ?????الله يلعنكم يوميا القوادة لخرين 


تصنيف:ليهودية
تصنيف:بلدان د أسيا
تصنيف:مقالات فيها مصدر و 3000 بايت
إسواتيني

لمملكة د إسواتيني (بالسوازي: Umbuso weSwatini - بلينݣليزية: Kingdom of Eswatini)، ولي كانت سميتها مملكة سوازيلاند، هي واحد لبلاد ف لجنوب د إفريقيا، تاتحدًها جنوب إفريقيا من الشمال ولجنوب ولغرب، وموزامبيق من الشرق، إسواتيني هي وحدا من أصغر لبلدان ف إفريقيا ولمساحة ديالها هي 17.364 كم².

سّكان د إسواتيني هوما سًوازي، وكانت عندهم مملكة ف لقرن 18. ف 1903، حتلاًت بريطانيا لبلاصة لي فيها إسواتيني دابا، وبقات تابعا ليها تا ستاقلات نهار 6 شتنبر 1968. ف 1973 تمنعو لأحزاب السياسية ف لبلاد وباقي ممنوعين تال دابا. ف 1986 ولاًت لبلاد ملكية مطلقة تيحكمها لماليك مسواتي 3. ف 2018 بدلات لبلاد سميًتها الرسمية من لمملكة د سوازيلاند للمملكة د إسواتيني.

تيسكنو فإسواتيني تقريبا 1.1 مليون واحد، ولعاصمة ديالها هي مباباني. لوغات رسمية د لبلاد هوما لينݣليزية والسوازي، ولعملة لي كاتخدًم فيها هي ليلانݣيني سوازيلندي، وكاين لي تيخدًم الراند لجنوب إفريقي تاهو. إسواتيني مملكة داخلة ف بزاف د لمنظمات الدولية بحال لأمم لمتحدة وليتيحاد لإفريقي ومجموعة التنمية دإفريقيا لجنوبية ولكومنويلث.
350px|Universal map of Eswatini|يسار

 لمجتمع 
 ديانات 
83% ديال سكان تابعين دين نصارا ف إسواتيني. منهوم لأنݣليكان، لپروطيستانت و لكانيسات لإفريقية لمحلية، لي من بينهوم الصهيونية لإفريقية، كيشكلو لأغلبية ديال لمسيحيين (40%)، تابعها لكاطوليكية رومانية بـ6% من سكان. ف 18 يوليوز 2012، تنتاخبات إلينا واكومويا بيشوپ أنݣليكانية د سوازيلاند، لي خلاها تكون أول بيشوپ مرا ف إفريقيا. 15% ديال سكان تابعين ديانات تقليدية؛ وديانات لي ماشي نصرانية وكيتعبدو ف لبلاد كاين لإسلام (2%)، لبهائية (0.5%) و لهيندوسية (0.2%). ف 2013، كانو ف إسواتيني 14 عائلة يهودية.

لمملكة د إسواتيني ماكاتقبلش الجواج لي ماشي مدني، بحال الجواج لإسلامي.

 مصادر 


تصنيف:مقالات فيها مصدر و 3000 بايت
تصنيف:بلدان د إفريقيا
إسپيرانطو

تصغير|يسار|أول كتاب على الإسپرانطو بالروسيا والپولونيا والفرانساويا والألمانيا

لإسپرانطو، هي واحد لوغة صطيناعية ختارعها واحد سًيد سميتو لودڤيک لايٓتزّر تزامّنهوف ف لقرن 19 (مابين لًخر د 1870 و لًول د 1880) باش ݣاع ناس ف لعالم يبداو يهضرو نفس لوغة ويتفاهمو بيناتهم.

تزامّنهوف كان دكتور وطبيب د لعينين پولوني من عائلة يهودية أصلهم من مدينة بياليَسطوك (بياوٓوْسطوك), لي كانت شحال هادي د لإمبراطورية روسية و دابا تابعا لپولونيا. هاديك لمدينة كانو ساكنين فيها ناس من بزاف د القوميات بحال ليهود، لپًولونيبن، لالمان و لبيلاروس، وكانوا تيوقعو بيناتهم لمشاكيل بزاف حيث ماتيتفاهموش وماتيهضروش نفس لوغة. تزامّنهوف لاحظ هاد لمشاكيل، وعليها فكًر باش يختارع شي لوغة لي تقدر توحًدهم كاملين.

ف يوليوز 1887، نشر تزامّنهوف لمشروع ديالو لي سمًاه لينݣڤو ينطيْرناتسيا (لغة عالمية) ف واحد لكتاب ب الروسية لي كانت سميتو ونوا ليبرو (لكتاب لًول). ملًي كتب لكتاب كان مسمًي راسو دوكتورو يْسپيْرانطو, وهاديك هي سًمية لي تشهرات بيها تا لوغة ديالو مبعد.

لإسپرانطو مديورة باش تكون ساهلة، عليها فيها غير 16 د لقواعد لوغاوية، و مافيهاش ݣاع الإستثناءات. لكلمات ديالها مصنوعين، و لأصل د لأغلبية ديالهم ماجي من الكلمات د لوغات لأوروپية (الأكثرية منهم لوغات هيندو-ٔوروپييَا).

ماكاينش احصائيات رسمية ديال شحال د ناس ف لعالم تيهضرو لإسپرانطو، ولكن كاين شي تقديرات لي تاتقول مابين 60.000 تال 2 د لمليون د ناس تيهضروها. لأكثرية د هاد ناس ماشي لإسپرانطو هي لوغة لأم ديالهم، غي تعلموها.

 مصادر 


تصنيف:لوغات صطيناعية
تصنيف:مقالات فيها مصدر و 3000 بايت
إمارة نكور

إمارة نّكور ولا إمارة بني صالح هي دولة أمازيغية كانت ف شّمال د لمغريب ف لمنطقة د أريف بين لقرون 8 و 11. تأسّات ف 710 م وكان أول حاكم ديالها صالح بن مصور و سالا لوجود ديالها (من بعد ما قضاو عليها لمورابيطين) ف عام 1019 م. لمؤرخين كايعتابروها أول دولة إسلامية ف لمغريب لّي ستاقلات على المشرق.

لعاصمة ديالها كانت كاتبدل بين تمسمان و نّكور (ف جوايه لموقع لحالي د لحسيمة).

لإمارة تأسّات من بعد بداو تورات ف لمغريب ضد لحكم د لأمويين لّي كانو كتيتكرفصو بزاف على لمغاربة ب ضّرائب و لولاة ديالهوم كايخطفو منهوم بزاف د لعبيد و كايصيفطوهوم ل لمشرق. ف هاد ضروف ناضت سّيبة ف لمغريب ضد لأمويين و بدات ف طنجة ب تّورة ديال مسيرة لمدغري ولّي خلات بزاف ديال لمناطق تعلن لستيقلال ديالها و تعتانق مذهب لخوارج صّفريين.

إمارة نّكور كانت ستيتناء حيت بوحدها بقات مالكية و سنية.

ف عام 859، جاو لڤايكينݣ ف 62 باطو و هجمو على السواحل ديال مملكة نكور. لقوات د لمور لي جاو يحاربوهم فشلو ف الرد عليهم، و لمقاتلين د لڤايكينݣ دوّزو 8 يام ف لمغريب كينهبو و كيسبيو قبل ما يمشيو ل السواحل د إيبيريا و يكمّلو طريقهم ل الشرق.

 مصادر 


تصنيف:تاريخ د لمغريب
تصنيف:مليلية
تصنيف:لمغريب ف لقرون لوسطانية
إيران

لجمهورية لإسلامية د إيران ولاً إيران (بلفارسية: جمهورى اسلامى ايران) هي دولة فلجنوب لغربي ديال آسيا. هي تاني أكبر بلاد من ناحية السكان فالشرق لأوسط من مورا مصر، وتيسكنو فيها 83 مليون واحد. إيران تاني أكبر بلاد تا من ناحية لمساحة فالشرق لأوسط، من مورا السعودية. لمساحة ديالها هي 1.648.195 كم². تيحدوها من الشمال أرمينيا و أزيربيدجيان و توركمانيستان و بحر قزوين، من الشرق أفغانستان و پاكيستان، من لغرب لعراق و تركيا، ومن لجنوب لبحر د لخليج.

العاصمة ديال إيران هي طهران. اللغة الرسمية فيها هي لفارسية و الدين الرسمي هو لإسلام. لفلوس اللي تاتخدًم ف إيران هي الريال لإيراني.

إيران عندها تاريخ قديم ودازو منها بزاف د لحضارات اللي أتروا عليها. بزاف ديال لعلماء ولفلاسفة والشعراء اللي أتروا فالتقافة ولحضارة لإسلامية كانو من إيران. ف 1501، الدولة الصفوية غادي تحكم إيران وتفرض فيها لمدهب الشيعي، اللي غادي يولي هو أهم مذهب فلبلاد. ف 1979، غادي تنوض فلبلاد ثورة ضد الشاه ديالها اللي غادي يهرب، ويخلي لحكم لواحد السيد سميتو لخميني. هاد الثورة تسمات التورة لإسلامية. وهي اللي حدًدات النظام اللي باقي تيحكم إيران تال دابا.
 مصادر 


تصنيف:بلدان د أسيا
تصنيف:دين و سياسة
إيرلاندا الشمالية

إيرلاندا الشمالية (بلينݣليزية: Northern Ireland) هي طرف من لمملكة لمتحدة، و تقدر اتّعتابر بلاد و لا منطقة، على حساب شكون تيعطي الرأي ديالو عليها. تاتحدّها من لجنوب و من لغرب لجمهورية د إيرلاندا، من لغرب لبحر د إيرلاندا، و من الشمال لمحيط لأطلسي.

ملّي خرجات إيرلاندا من لمملكة لمتحدة، كانوا الناس د الشمال باغين يبقاو. ف 1921، تقسمات إيرلاندا رسميا ما بين الشمال (اللي لأغلبية د السكان ديالو من لپروطيسطانط - و بقا مع لمملكة لمتحدة)، و لجمهورية د إيرلاندا (اللي لأغلبية د السكان ديالها كاطوليك)، و اللي ولاّت بلاد مستقلة. من مورا هاد التقسيم، وقعو مشاكل بزاف ف إيرلاندا الشمالية ما بين الناس اللي بغاو يبقاو مفارقين، و مع اللي بغاو يولّيو بلاد وحدا مع إيرلاندا. ف 1998، تسينات معاهدة ديال السلام و حطّو لأغلبية د الجماعات لعسكرية اللي كانو مدابزين السلاح ديالهم.

تيسكنو ف إيرلاندا الشمالية تقريبا 1.8 مليون د الناس، و لعاصمة ديالها هي بيلفاست. اللغة الرسمية ديال تمّا هي لينݣليزية، ولكن تيتهضرو جوج لغات آخرين هوما لإرلاندية، و الصكوطلاندية. ف لأغلبية د الرياضات، تاتشارك شمال إيرلاندا مع إيرلاندا ف فرقة وحدا، من غير لكورة، اللي كل وحدا فيهم عندها منتخب ديالها بوحدها.
 مصادر 


تصنيف:مقالات فيها مصدر و علاين 3000 بايت
تصنيف:دولة ݣزيرة
إيريطيريا

إيريطيريا (ب التيݣرينية: ሃገረ ኤርትራ) هي بلاد ف شرق إفريقيا، و بالضبط ف لقرن لإفريقي. تاتحدّها السودان من لغرب، إتيوپيا و دجيبوتي من لجنوب، و لبحر لحمر من الشمال والشرق.

لأرض اللي فيها إيريطيريا عندها تاريخ سياسي قديم. مابين لقرن اللول و التاني د لميلاد كانت تابعة للمملكة د أكسوم، اللي دخّلات لمسيحية ف لقرن الرابع. ف لعصور لوسطانية، كانت لمملكة اللي حكمات تما هي مدري بحري (لبلاد د لبحر). ف 1890 ستعمرات الطاليان إيريطيريا و بقات تابعا ليها تال 1941، اللي هو لعام اللي خداو لبريطانيين لأرض من الطاليانيين و ستعمروها. ف 1950 دخّلات إتيوپيا لأرض د إيريطيريا معاها. هاد التدخيلة جابت حرب بقات 40 عام حتا دارت لأمم لمتحدة ستيفتاء صوتو فيه لأغلبية على لإستقلال، و ولاّت إيريطيريا بلاد مستاقلة ف 1993.

تيسكنو ف إيريطيريا تقريبا 6 د لمليون د الناس و لعاصمة ديالها هي أسمارا. الدستور د لبلاد ما فيه تا لغة رسمية، و لكن اللغات اللي كاتخدّم ف لإدارة هي التيݣرينية و لعربية و لينݣليزية، و عاد كاين 9 د اللغات اللي كلّها لغات وطنية. لفلوس اللي كاتخدّم هي النقفة. إيريطيريا داخلة مع لأمم لمتحدة و ليتيحاد ليفريقي، و هي عضو مراقب ديال الجامعة د الدول لعربية.
 مصادر 


تصنيف:بلدان د إفريقيا
تصنيف:مقالات فيها مصدر و علاين 3000 بايت
لارجونتين

لارجونتين، رسميا لجمهورية د الأرجنتين هي دولة عندها سيادة جات فلجزء الجنوبي د لقارة د أمريكا لجنوبية. كتشارك لمخروط لجنوبي مع شيلي اللي جات فلغرب ديالها، وعندها حدود حتى مع بوليڤيا وپاراݣواي فالشمال، لبريزيل فالشمال الشرقي، أوروݣواي ولمحيط لأطلسي لجنوبي فالشرق، وممر دريك فالجنوب.

بمساحة 2.780.400 كم² كتعتابر الأرجنتين ثامن أكبر دولة فلعالم، رابع أكبر دولة ف أميريكا، ثاني أكبر دولة فأمريكا لجنوبية مورا لبريزيل، وأكبر دولة تاتهضر الصبليونية فالعالم. لأرجنتين مقسومة لـ 23 إقليم ومدينة فيها حكم ذاتي وحدة، هي بوينوس آيريس، اللي هي العاصمة الفدرالية ديال الدولة كيفما تقرر ف لكونݣرس. العاصمة وكل إقليم عندهم الدستور ديالهم بوحدهم ولكنهم كاملين مجموعين بنظام فدرالي. لأرجنتين كتطالب بطرف من أنتاركتيكا، جزر فوكلاند، وجورجيا الجنوبية وجزر ساندويتش باش يكونو تحت السيادة ديالها.

 مصادر 


تصنيف:بلدان د أمريكا لجانوبية
الإبادة الجماعية ديال الأرمن

{{sidebar
| above = الإبادة الجماعية ديال الأرمن
| subheader = جزء من الإبادات الجماعية العتمانية اللخرة
| image = 300px
| caption = مواطنين أرمن، مݣيدينهم العساكرية العتمانيين، كيتمشاو من حارپوت (خارپيرت) لواحد الحبس قريب لمْزِيرة (دابا إلازݣ)، أبريل 1915
| label1 = البلاصة
| data1 = الإمبراطورية العتمانية  جمهورية تركيا
| label2 = التاريخ
| data2 = 1914–1923
| label3 = المستهدف
| data3 = السكان الأرمنيين
| label4 = طريقة الهجوم
| data4 = ترحيل، قتل جماعي، إبادة جماعية، تجويع
| label5 = الوفيات
| data5 =  1،5 مليون (ما متافقينش عليها)

الإبادة الجماعية ديال الأرمن، (بالأرمينية: Հայոց ցեղասպանություն؛
هايوتس تسيݣهاسپانوتيون، ب تركية: Ermeni Soykırımı/Ermeni Kırımı، ب لفرانساوية: Génocide arménien
) كتسمى عاوتاني الهولوكوست الأرمني هي الإبادة الواسعة الممنهجة والترحيل القصري ديال 1،5 المليون واحد من الإتنية الأرمينية ف لإمبراطورية لعتمانية (الأغلبية ديالهم كانو مواطنين) بواسطة الحكومة العتمانية من تقريبا 1914 حتال 1923. من المتفق عليه بللي تاريخ بداية هاد الأحدات كان نهار 24 أبريل 1915، النهار فاش جمعات فيه السلطات العتمانية، وݣفات، ؤرحّلات من 235 حتال 270 متقف ؤقائد مجتمع أرمني من القسطنطينية (دابا إسطنبول) لمنطقة أنݣورا (أنقرة)، ؤالأغلبية ديالهم قتلوهم فنهاية المطاف.

الإبادة الجماعية ديال الأرمن تنفدات ف لوقيتة ديال لحرب لعالمية لولة ؤمن بعدها، ؤتنجزات على جوجت المراحل؛ القتيل الجماعي ديال الدكور اللي عندهم قدرة بدنية من خلال المجازر ؤتعريضهم للخدمة القسرية فاش كانو فالعسكر، ؤتبعاتها الترحيل ديال العيالات، الدراري الصغار، الناس الكبار، ؤالعجزة فمسيرات الموت اللي كتوصل للصحرا السورية. كانو واݣفين عليهم العسكر فهاد المسيرات، ؤكانو مانعينهم من الماكلة والما ؤكانو كيتعرضو للشفرة، الاغتصاب، ؤالمجازر بشكل دوري.   لأغلبية ديال مجتمعات الأرمنيين فبرّا كانو السباب المباشر ديال هاد الإبادة الجماعية.

تستهدفات مجموعات عرقية خرى بالإبادة بنفس الطريقة بحال الإبادة الجماعية ديال الأشوريين ؤالإبادة الجماعية ديال اليونانيين، ؤهاد المعاملات عتابروها بعض المؤرخين على أنها كتندارج تحت نفس السياسة ديال الإبادة الجماعية.

رافائيل ليمكين تحرك خصيصا على حساب الإفناء ديال الأرمن باش إعرّف قانونيا الإبادات المنهجية والمخطط ليها، ؤهو اللي خرج كلمة "genocide" اللي كتعني إبادة جماعية ف1943. The Armenian Genocide (1915–16): Overview, United States Holocaust Memorial Museum الإبادة الجماعية ديال الأرمن تعرفات على أنها وحدة من أولى الإبادات الجماعية فالتاريخ المعاصر، حيت الباحتين كيشيرو للطريقة المنضمة ديال القتيل. راها تاني أكتر متال كيتدرس على الإبادات الجماعية من بعد الهولوكوست.

تركيا كتنكر بللي كلمة إبادة جماعية هي الكلمة الدقيقة للتعبير على هاد الجرائم، ولكن فالسنوات اللخرة تم التصدي لهاد الموقف مع الارتفاع ديال دعوات الاعتراف بأنها إبادة جماعية. اعتبارا من 2019، كان المجموع ديال حكومات ؤبرلمانات الدول اللي كتعتارف بهاد الأحدات على أنهم إبادة جماعية هو 32 بما فيهم لميريكان، روسيا، ألمان وغير تلاتة الدول العربية؛ سوريا، لبنان، ؤليبيا.

 نوطات 

 مصادر 


تصنيف:تاريخ
تصنيف:مقالات فيها مصدر و 3000 بايت
تصنيف:أرتيكلات فيهوم موشكيل بسباب عطاشة 3.1
ليتيحاد لؤروپي

لإتحاد لأوروپي هو إتحاد ديال 27 دولة أوروپية. لإتحاد بدا ب ستة ت دولات فعام 1957؛ هوما بلجيكا، هولندا، ألمانيا، فرانسا، ؤ الطاليان. من بعد ما طاح صور برلين فعام 1989، بدا لإتحاد الأوروپي كيدخًل الدول ديال شرق أوروپا من بعدما كانو قبل محسوبين على المعسكر الشرقي. اليوما كاينين 16 دولة ف لإتحاد الأوروپي كاتخدم ب الأورو. دّيوانة فوسط دول لإتحاد ما بقاتش، ؤ بنادم يقدر يسافر، يخدم، ؤ يسكن ف أي دولة داخل لإتحاد بلا موشكيل.
 لعلاقة ما بين لمغريب و ليتيحاد لؤروپي 
ف 1987, كان المغريب باغي يدخل للإتحاد لؤروپي، ولكن لإتحاد ما بغاتش حيت لمغريب ماشي دولة أوروپية. ف 2008، خدا لمغريب الصفة ديال "شريك متقدّم"، و هم الشي اللي تيخليه تكون عندو شي متيازات كتر، و تكون الشراكة بينو و بين ليتيحاد قرب.الاتحاد الأوروبي والمغرب - الديبلوماسية لفرنسية بلعربية

 شوف حتى 
 بلجيكا
 هولندا

 مصادر 

تصنيف:لإتحاد لأوروپي
تصنيف:منضمات دولية د السياسة
تصنيف:أنظمة سياسية
لجامعة د شيراز

يسار|تصغير|لكامپوس د لجامعة.
لجامعة د شيراز (بلفارسية: دانشݣاه شیراز) هي أكبر جامعة فلمدينة د شيراز فإيران. تأسسات ف  1946, وكانت سميتها ديك الساعة جامعة پهلڤي على سميًت الشاه اللي كان حاكم إيران ديك لوقيتة.
 شوف تا 
 السًيت لقديم د لجامعة د شيراز

 مصادر 


تصنيف:إيران
تصنيف:جامعة
الجديدة

تصغير|يسار|300px|لقلعة لبرتغالية د جّديدة
الجديدة مدينة مغريبية و جماعة ترابية حضرية مغربية ف إقليم الجديدة، جهة دّار لبيضا سطات. الجديدة جات تقريبا على مسافة 100 كلم ف الجنوب د الدار بيضا، و عاطية على لمحيط لأطلسي. تيسكنو ف الجديدة 194.934 واحد، على حسب لإحصاء لعام د 2014.

 السمية 
ف لقديم كانت الجديدة معروفة ب "إمازيغن"، لي حرّفوها لبرتقيز ل "مازاڭاو" ، و ف لفرانساوية ولّات "مازاڭان" .

 تعليم 
 نسبة لأمية (نّاس لّي ما كايعرفوش يقراو ولا يكتبو) : 15,7%
 نسبة سّكان لّي قاريين فوق الليسي (ليسي و جامعة): 34,7%

 قتيصاد 
 نسبة نّاس نّشيطين (لّي يقدرو يخدمو): 52,1%
 نسبة لبطالة (نّاس لّي ما خدامينش و تايقلبو على خدمة): 18,2%
 نسبة نّاس اللي خدامين ف دّولة (ولا لبيطاليين اللي سبق ليهوم خدمو): 20,3%
 نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):51,1%

 مصادر 

تصنيف:جهة الدار البيضاء سطات
تصنيف:مدون د لمغريب
تصنيف:بلايص مسكونين ف إقليم الجديدة
تصنيف:مواقع ديال الترات لعالمي ف لمغريب
جزاير

لجزائر ؤلا دزاير ولّا الجزاير ؤلا الݣزاير (بلعربية: الجمهورية الجزائرية الديموقراطية الشعبية - بلأمازيغية: ⵜⴰⴳⴷⵓⴷⴰ ⵜⴰⵎⴳⴷⴰⵢⵜ ⵜⴰⵖⵔⴼⴰⵏⵜ ⵜⴰⴷⵣⴰⵢⵔⵉⵜ) هي الدولة لكبيرة ݣاع ف لميساحة ف إفريقيا، هي طرف من لمنطقة لمغاربية فشمال غرب إفريقيا. تايحدّها لبحر لبيض لمتوسط ف الشمال، تونس ف الشمال الشرقي، ليبيا ف الشرق، النيجر ف الجنوب الشرقي، مالي وموريتانيا فالجنوب لغربي، ؤ لمغريب ف لغرب. النضام د لحكام فيها هو شبه رئاسي، و هي مقسومة إداريا ل 58 ولاية و 1541 بلدية.

لبلاصة اللي فيها لجزائر عندها تاريخ قديم و دازو منها بزاف د لحضارات منهم الماسيل والماسيسيل و النوميديين و الفنيقيين و القرطاجيين و الرومان و البيزنطيين والأمويين و المغراويين و اليفرنيين و الرستميين و الزيريين و الحماديين و المرابطين و الموحدين و لعتمانيين و إمارة الأمير عبد القادر و إمارة كوكو و إمارة ايت عباس قبل ما تحتّلها فرانسا ف 1830. بقات فرانسا محتلاّها تال 1962 بعد ثورة التحرير و هو لعام اللي ستاقلات فيه لجمهورية د لجزائر من مورا حرب بقات 8 سنين و ماتو فيها كثر من مليون شهيد و عليها تاتسمّا لجزائر: "لبلاد د لمليون و نص مليون شهيد".

تيسكنو ف لجزائر تقريبا 45 مليون د الناس و لعاصمة ديالها و أكبر مدينة فيها هي لجزائر لعاصمة. اللغات الرسمية د لبلاد هوما لعربية و لأمازيغية، و لفلوس اللي كاتخدّم هي الدينار لجزايري. لجزائر داخلة مع بزاف د لمنضمات عالمية بحال لأمم لمتحدة و لجامعة د الدول لعربية و أوپيك، و هي عضو مؤسس ديال لإتحاد لإفريقي و لإتحاد د لمغرب لعربي.

 السمية ديال لبلاد 
لجزاير سميتها بلعربية الجزائر، و ب لجزايرية: دزاير، و ب لأمازيغية لزاير. رسميا سميتها الجمهورية الجزائرية الديموقراطية الشعبية، و بلأمازيغية تݣدودا تازايريت تامݣدانت تاغرفانت.

سميت لبلاد جاية من سمية ديال مدينة لجزائر لعاصمة لي بدورها جاية من العربية "الجزائر" لي معناها مجموعة ديال لجزر، ولا من لأمازيغية" تازيري" لي معناها "الضو تع القمر". و كاينة حكاية خرة كاتقول بلي أصل تسمية الجزائر من السمية ديال بولوغين بن زيري مؤسس الدولة الزيرية عام 960.

 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت
الحرب د كردستان د العراق (1974-1975)

حرب كردستان لعراق (1974-1975) هي واحد الحرب ف كردستان لعراق سالات بالربح ديال لعراق. بدات ف عام 1974 و سالات ف 1975 و ربح فيها لعراق مين كان حاكمو حزب لبعث.

 مصادر 

تصنيف:لحرب
تصنيف:لعراق
الدار البيضا

كازابلانكا (كازا بلمختصر)، الدار البيضاء ب لعربية، ⵜⵉⴳⵎⵎⵉ ⵜⵓⵎⵍⵉⵍⵜ تيݣمّي تومليلت ب لأمازيغية، Casablanca كازابلانكا بلفرونسي ، ( أنفا او ⴰⵏⴼⴰ هوا لإسم لقديم ديالها، من أصل أمازيغي) مدينة مغربية كاينة ف وسط-غرب المغرب و المقر ديال جهة الدارلبيضا ـ سطات. هي المدينة لي معروفة بانها أكبر مدينة من ناحية السكان. و كذلك معروفة بالمعاملات التجارية حيت كازا كضم عدد كبير من الشركات و المقاولات. بالإضافة علا هدشي كازا كتعتبر العاصمة القتيصادية ديال لمغريب.

 أصل سّمية 
قبل ماتكون هاد سميّة لي كانعرفو دابا، كانت هاد لمدينة سميتها ⴰⵏⴼⴰ أنفا و هي سمية أمازيغية كاتعني تل أولا كدية، من بعد هاد سمية ولات دابا كاتݣال غي لوحد لحي معروف فكازا (أنفا).

أما كازابلانكا لي ب لعربية الدار البيضاء جات من تسمية ديال صبليون و لبرطقيز (لبرتغاليين). وخداو هاد السمية من واحد لمنارة ديال لبحارة كانت كاتضوي ب ليل باش تݣيديهم. هاد لمنارة تهدمات و مابقا فيها غير لملامح ديالها. وحيت كانت كتشبه ل دار ملونة ب لبيض سماو لمنطقة Casabranca (كاسابرانكا) ولي كتعني دّار لبيضا ب لبرطقيزية ؤ طّرجمات ب صبليونية ل Casablanca (كاسابلانكا).

 تّاريخ 

لمغاربة لقدام كانو كيعيشو من أزمنة سحيقة ف لمنطقة ديال كازا، حيت تلقاو ف لمحيط ديالها آتار كترجع ل عصور ما قبل تّاريخ. ف لقرن لعاشر قبل لميلاد تبنات قرية ؤلا مدينة ف ديك لمنطقة تسمات أنفا (كتعني لكدية  ب لأمازيغية) ؤ كانت تابعة ل مملكة موريطانية. بحكم لموقع لستراتيجي ديالها، غادي يستعملو لفينيقيين لمرسا ديالها باش يتاجرو معا لمور، ؤ موراهوم رّومان فاش شدو لمنطقة ؤ ولات تابعة ليهم.

ف لبدية ديال لقرون لوسطى معا دخول ديال لإسلام ل لمغريب غادي تولي أنفا عاصمة ديال برغواطة، ؤ غادي تبقا هكاك، حتا قضاو لموحدين علا لبرغواطيين ف لقرن 12 ميلادي.

ف 1468 لبرطقيز غادي يدمرو أنفا، ؤ ف 1755 غادي تعاود تدمر ب زلزال، لّي غادي تخلي سّكان ديالها يهجروها. مي ف 1770 سّلطان محمد تالت بن عبد الله غادي يعاود يبني لمدينة ب سمية جديدة: دّار لبيضا.

 جغرافيا 

كازا كتوجد فالشاوية لمعروفة ب لفلاحة ديالها من قديم الزمان، و اللي باقة لدابا محافضة على هاد الصفة، و حيت كازا كطل على لبحر ،فهي كتوفر تا على لموارد السمكية اللي كادخل للمغريب بزاف ديال لفلوس. لا من ناحية الصيادة ولا من المراسي لي كتجيب بزاف ديال الباطوات السياحية و حتى التجارية.

 نّاس 

أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 960.812 لي ساكنين ف الدار البيضا، سوا مغاربا ؤلا أجانب، ؤ كانت ديجا أكبر مدينة مغريبية من حيت عاداد سّكان.

 الجو 

الجو فكازا غالبا كايكون عادي و بعض المرات كايكون بارد حيت يمكن توصل الحرارة بعض المرات فالعام لقل من 8 الدراجات سيلسيوس و كاترتفع حتل 27 درجة مئوية سلسيوس كمعدل عام.

 الطبيعة 

الجو ديال كازا بدا كيعاني هاد السنوات الخيرة بسباب لوزينات ؤ اتّأتير ديال لحتيباس لحراري لي كيعرفها العالم، وممكن نشوفو هاد التغير فالشتا لي مابقاتش كاتطيح ف الوقات ديالها، فالامراض لي بدات كتنتاشر، فالدخان لي ديما كيغطي السما فكازا.

 تصاور 

 مصادر 


تصنيف:جهة الدار البيضاء سطات
تصنيف:مدون د لمغريب
تصنيف:مقالات فيها مصدر و 3000 بايت
كابو ڤيردي

كابو ڤيردي ولا الراس لخضر (ب لبرتغالية: República de Cabo Verde) هي بلاد دزيرة جات ف إفريقيا، و تابعين ليها 10 د الدزيرات بركانية كلها ف لمحيط لأطلسي. أقرب بلاد للراس لخضر هي السينيݣال اللي جات على 570 كيلوميطر منها.

تا واحد ماكان تيسكن فالراس لخضر تال 1470 اللي كان لعام اللي كتاشفو فيه لبرتغاليين ديك لجزر و ستعمروهم. موراها بداو كيخدًموهوم باش يدوًزو منهم لعبيد اللي كيتسيفطو للميريكان. ملًي تمنع لبيع و الشرا د لعبيد ف لقرن 19 هبط لقتيصاد د الراس لخضر، ولكن ولاًت طريق مهمة د لباطًويات اللي غادة ما بين إفريقيا و لميريكان. من مورا قرون د ليستيعمار د لبرتغال ستاقلاًت جمهورية الراس لخضر رسميا ف 1975.

تيسكنو فالراس لخضر تقريبا نص مليون د الناس و لعاصمة ديالها هي پرايا. اللغة الرسمية ف لبلاد هي لبرتغالية، و لفلوس اللي كاتخدًم هي إسكودو د الراس لخضر.

الراس لخضر عضو ف بزاف د لمنضمات بحال لأمم لمتحدة و ليتيحاد ليفريقي، و ليقتيصاد ديالها كيخدم بزاف بالسياحة و لخدمات.

 مصادر 


تصنيف:بلدان د إفريقيا
تصنيف:دولة ݣزيرة
السعودية

السعودية، رسميا لمملكة لعربية السعودية هي بلاد ف لغرب ديال آسيا، واخدة لأغلبية ديال شبه لجزيرة لعربية، و أكبر دولة ف الشرق لأوسط من ناحية لمساحة. تايحدّوها من الشمال لعراق و لأردن، من الشرق لكويت و قطر و لإمارات و لبحرين، من لجنوب ليامان و سلطنة عمان، و من لغرب لبحر لحمر.

السعودية واخدة سميّتها من لعائلة ديال آل سعود، اللي حاكمة لبلاد من 1932. قبل كانت سميتها مملكة لحجاز و نجد، و حكموها بزاف د لبدان ف التاريخ منها لأمويين و لعباسيين و لفاطميين و الدولة لعتمانية. لبلاصة اللي السعودية دابا معروفة ف لعالم حيت هي لبلاصة اللي خرج منها لإسلام، و تولد و عاش فيها النبي محمد. بزاف د لبلايص مهمة ف لإسلام (بحال مكة و لمدينة، و لكعبة) جات ف السعودية، و تيجيو ليها الناس اللي باغين يمشيو للحج ولاّ لعمرة من لعالم كلّو. هادشي تيخلي السعودية بلاد عندها بلاصة مهمة، و تادخّل بزاف د الربح من هادشي (12 مليار دولار ف لعام).

تيسكنو ف السعودية تقريبا 34.2 مليون د الناس، و لعاصمة ديالها هي الرياض. اللغة الرسمية د لبلاد هي لعربية، و لفلوس اللي تاتخدّم هي الريال السعودي. السعودية عندها قتصاد صحيح (مرتبة هي 19 أكبر قتصاد ف لعالم) حيت عندها لپطرول بزاف (هي تاني أكتر بلاد كاتصدّر لپطرول ف لعالم). هي داخلة ف بزاف د لمنضمات لعالمية بحال لأمم لمتحدة و لجامعة د الدول لعربية و منضمة التعاون لإسلامي و مجلس التعاون د دول لخليج و جي 20 و صندوق النقد الدولي و منضمة التجارة لعالمية و أوپيك.

 مصادر 


تصنيف:بلدان د أسيا
تصنيف:مقالات فيها مصدر و 3000 بايت
السودان

السودان، (رسميا: لجمهورية د السودان)، هي بلاد جات ف شمال شرق إفريقيا. تايحدّوها من الشمال مصر و ليبيا، من لغرب تشاد، من لجنوب جمهورية وسط إفريقيا، جنوب السودان و إتيوپيا، و من الشرق إيريطيريا و لبحر لحمر. هي تالت أكبر بلاد من ناحية لمساحة ف إفريقيا (مورا لجزائر و جمهورية لكونݣو ديموقراطية)، و تيدوز منها لواد د النيل.

لبلاصة اللي فيها السودان دابا تستعمرات من بريطانيا ف 1898، اللي بقات تمّا تال 1 يناير 1956. قبل من 2011، كانت السودان هي أكبر بلاد ف إفريقيا، ولكن نفاصل منها الطرف لجنوبي ديالها (اللي لأغلبية ديال السكان ديالو مسيحيين و ما تيهضروش لعربية)، اللي ولاّ بلاد جديدة هي "جنوب السودان". لأغلبية ديال السودانيين مسلمين، و من 1983 تال 2020 كانت لقوانين ديال الشريعة تاتطبّق ف لبلاد. ف 2020، ولاّت السودان دولة علمانية.

تيسكنو ف السودان تقريبا 41.5 مليون د الناس، و لعاصمة ديالها هي لخرطوم. اللغة الرسمية ديال لبلاد هي لعربية، و لفلوس اللي كاتخدّم هي لجنيه السوداني. السودان داخلة مع بزاف ديال لمنضمات الدولية بحال لأمم لمتحدة و لجامعة د الدول لعربية و ليتيحاد لإفريقي و منضمة التعاون لإسلامي.

 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت
السينيݣال

السينيݣال، رسميا لجمهورية د السينيݣال (ب لفرانساوية: République du Sénégal - ب لوولوف: Réewum Senegaal) هي بلاد جات ف لغرب د إفريقيا، ف لجنوب د لواد د السينيݣال. تاتحدّها من الشمال موريطانيا، من لغرب لمحيط لأطلسي، من الشرق مالي، و من لجنوب غينيا و غينيا بيصًاو. من غير هاد لحدود، السينيݣال ضايرة على بلاد آخرا من ݣاع الجوايه (هاد لبلاد جات داخلة فيها كاملة، من غير لغرب، اللي كيطل على لبحر)، و اللي هي ݣامبيا.

لبلاصة اللي فيها السينيݣال دابا تستعمرات من فرانسا ف لوسط د لقرن 19 (جوايه 1850)، و لكن شي بلايص ستعمراتهم بريطانيا (ولاّو مبعد هوما ݣامبيا). لحدود اللي تدارت ما بيناهم بجوج كانت هي باللي ݣامبيا غا تكون هي لبلاصة اللي ما بين 10 كيلوميطر من الشمال و لجنوب ديال لواد ݣامبيا، و داكشي لاخر هو السينيݣال. ستاقلات السينيݣال من فرانسا ف 20 يونيو 1960، و دارت دولة وحدا مع مالي كانت سميتها "لفيديرالية د مالي". هاد الدولة تفرقات مورا شهراين (20 غشت 1960)، و ولاّت كل وحدا فيهم بلاد. ما بين 1982 و 1989 تجمعات السينيݣال و ݣامبيا ف بلاد وحدا كانت سميتها "سينيݣامبيا" و تا هي تفرقات. ف 1991 سيناو بجوج اتفاقية ديال الصحبة و لمعاونة بيناتهم، و اللي باقي متبعينها تال دابا.

تيسكنو ف السينيݣال تقريبا 16 لمليون د الناس، و لعاصمة ديالها هي داكار. اللغة الرسمية د لبلاد هي لفرانساوية (اللغة د لوولوف كاتخدّم بزاف تا هي)، و لفلوس اللي كيتخدّمو هوما لفرنك ديال غرب إفريقيا. السينيݣال دولة داخلة ف بزاف د لمنضمات الدولية بحال لأمم لمتحدة و لإتحاد لإفريقي و إيكوواس.
 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت
الشينوا

الشينوا (ب شّينوية: 中国؛ پينيين: Zhōngguó؛ كتنطق: تْشُونْݣْ-خْواَ؛ كتعني حرفيا: "الدولة المركزية" ولا "المملكة الوسطى")، رسميا جمهورية الشينوا الشعبية، هي دولة ف شرق آسيا ؤ هي الدولة اللي فيها تاني أكبر عدد ديال الناس فالعالم، و كانو ساكنين فيها 1.411 مليار واحد ف 2023. الشينوا كتغطي تقريبا مساحة 9.600.000 كيلومتر مربع، ؤهاكا كتعتابر تالت ولا رابع أكبر دولة من ناحية المساحة.ترتيب المساحة الكلية ديال الشينوا بالنسبة للميريكان كيختالف على حسب القياسات ديال المساحة الكلية ديالهم بجوج. شوف(ي) ليستة د الدول و التبعيات علا حساب لمساحة لمعلومات كتر. الدولة كيحكمها الحزب الشيوعي الشينوي، ؤكدير تشريعاتها على 22 ويلاية،هاد العدد ما كيتضمنش لويلاية التالتة و العشرين ديال تايوان اللي مدابزين عليها و اللي كطالب بيها الشينوا ولكن ما عندهاش شي سيادة عليها. شوف(ي) §التقسيمات الإدارية. خمسة د لمناطق متمعة ب لحكم الداتي، ربعة البلديات مدارة بشكل مباشر (پيكين، تيانجين، شانݣهاي، ؤتشونݣتشين)، ؤ لمناطق الإدارية الخاصة ديال هونݣ كونݣ ؤ ماكاو.
تصغير|لخريطة نتاع الشينوا
الشينوا تعرفات على أنها من حضارات لوالا العالم، ؤ بانت ف لحوض الخصيب ديال لواد الصفر ف سهل شمال الشينوا.
ل آلاف السنين، النضام السياسي ديال الشينوا كان معتامد على لملكيات لوراتية، ولا السلالات، بداية من سلالة شيا لعلاين أسطورية ف لقرن 21 ق.ح.ع. من تما ؤ الشينوا بقات كتوسع، كتقسم، ؤ كتعاود توحد بزاف ت لمرات.
 نوطات 

 مصادر 


تصنيف:بلدان د أسيا
تصنيف:مقالات فيها مصدر و علاين 3000 بايت
الصالڤادور

الصالڤادور (ب الصبليونية: República de El Salvador) هي أصغر بلاد ف أمريكا لوسطانية و اللي عندها فيهم أكتر كتافة د السكان. تيحدها من لغرب و لجنوب لمحيط لهادي، من الشمال ݣواطيمالا، و من الشرق هوندوراس. لكلمة ديال الصالڤادور تاتعني بالصبليونية هاداك اللي كيعتق، و تسمّات بيها لبلاد من الصبليون اللي جاو لتمّا و عطاوها السمية ديال لمسيح عيسى.

سكنو بزاف د لحضارات ف لبلاصة اللي فيها الصالڤادور دابا، منهم اللينكا و لمايا. ف اللول د لقرن 16 دخلات لإمبراطورية الصبلونية ل ديك لأرض و حتلاتها. بقا هاد ليستيعمار تال لعام 1821، اللي ستاقلات فيه ديك لأرض و تدخّلات مع لأراضي د لإمبراطورية لميكسيكية، و ف 1823 مع لجمهورية لفيديرالية د أمريكا لوسطانية. ف 1841، ستاقلات لجمهورية د الصالڤادور و ولاّت بلاد عندها سيادة.

تيسكنو ف الصالڤادور تقريبا 6 د لمليون و نص د الناس، و لعاصمة ديالها هي سان سالڤادور. اللغة الرسمية د لبلاد هي الصبليونية، و لفلوس اللي تاتخدّم هي الدولار لميريكاني. كانت لعملة د لبلاد من 1892 هي لكولون الصالڤادوري، قبل ما تتبدّل للدولار ف 2001.

 مصادر 


ص
تصنيف:بلدان د أمريكا الشمالية
سپانيا

المملكة الصبليونية ولاً صبانيا ولاً الصبليون ؤلا الصبنيول ؤلا سپانيا هي واحد البلاد فالجنوب د ؤروپا. ضايرين بيها فرانسا و أندورا فالشمال، لبحر شامي فالشرق و الجنوب، لمغريب (بوغاز جبل طارق و بحر البوران) فالجنوب، و البرتغال و المحيط الأطلسي فالغرب.

صبانيا ساكنين فيها 47 مليون د الناس علا حساب لإحصا د سّكان د 2020 والعاصمة ديالها هي مدريد. دخلات للاتحاد الأوروپي ف 1986، وكاتخدًم الأورو. لماليك د صبانيا د دابا سميتو فيليپي. اللغة الرسمية فالبلاد كاملة هي الصبليونية، ولكن كاين بزاف د اللغات اللي تيتهضرو فبزاف د البلايص، بحال الكاطالانية والباسكية و الݣاليسية. الصبليون هي الدولة الثانية من حيث المساحة فالاتحاد الأوروپي مورا فرانسا.

 السياسة و لمؤسسات 
 النظام د لحكم 
سبانيا عندها نظام حكم ملكي دستوري.

الملك عندو سلطات سياسية ورمزية ،كاتحددها المادة 62 من الدستور: كاتقول بلي رئيس الدولة والجيوش ، وكايصدق على القوانين ، وكايعين رئيس الحكومة ، ويمكنليه يحل البرلمان الى اقتارحو رئيس الحكومة. وهو من الفوق ممثل الدولة الإسبانية فالعلاقات الدولية ، وخصوصا مع الدول اللي تايهضرو بالصبنيولية. الملك اللي كاين دابا هو فيليبي السادس. و وخا كاع هادشي السلطة التنفيذية كاتبقى عند رئيس الحكومة.
 مصادر 


تصنيف:بلدان د ؤروپا
تصنيف:بلدان د إفريقيا
تصنيف:مقالات فيها مصدر و علاين 3000 بايت
تصنيف:الدول لأعضاء ف لإتحاد لؤروپي
الصومال

الصومال، رسميا لجمهورية لفيديرالية د الصومال (بالصومالية: Jamhuuriyadda Federaalka Soomaaliya) هي بلاد جات ف لݣرن د إفريقيا، اللي جا ف الشرق د لقارة. تاتحدّها إتيوپيا من لغرب، دجيبوتي من الشمال لغربي، كينيا من لجنوب لغربي، و لمحيط لهندي و لخليج د عدن من الشرق. الصومال عندها أطول ساحل بحري ف إفريقيا كاملة، و الطول ديالو هو 3700 كيلوميطر.

لبلاصة اللي فيها الصومال عندها تاريخ قديم ف لبيع و الشرا، حيت عندها موطع ستراتيجي مابين إفريقيا و آسيا. ف 1920، ستعمرات بريطانيا ديك لبلاصة، و ف 1927 خداتها منها الطاليان. ف 1941، و ف وسط لحرب لعالمية التانية، عاود ستعمرات بريطانيا ديك لمنطقة من الطاليان، تا خدات لإستقلال ديالها ف 1960، و تسمّات ديك الساعة "لجمهورية الديموقراطية د الصومال". من مورا لإستقلال، دازت لبلاد من مشاكل سياسية و قتصادية، ف 1991، بدات فيها حرب أهلية باقي ما سالات تال دابا.

تيسكنو ف الصومال تقريبا 15 لمليون د الناس (لأغلبية ديالهم مسلمين)، و لعاصمة ديالها هي موݣاديشو. اللغات الرسمية ديال لبلاد هوما الصومالية و لعربية، و لفلوس اللي كاتخدّم هي الشيلينݣ الصومالي. الصومال داخلة مع بزاف د لمنضمات الدولية بحال لأمم لمتحدة و لجامعة د الدول لعربية و لإتحاد لإفريقي و لمنضمة د التعاون لإسلامي.

 مصادر 


تصنيف:مقالات فيها مصدر و 3000 بايت
تصنيف:بلدان د إفريقيا
الطاليان

الطاليان، رسميا الجمهورية الطاليانية، هي بلاد ف جنوب أوروپا ضاير بيها لبحر دّخلاني ؤعندها حدود مع فرانسا، سويسرا، لوطريش و صلوڤينيا ف شمال. تقريبا 60.2 مليون ديال بنادم عايشين ف طاليان ؤكيهدرو ب طاليانية. روما هي العاصمة ديال البلاد ؤفيها 2.7 مليون ديال السكان. الطاليان داخلة ف تيحاد لؤروپي من 1957، و الصولدي ديالها هوّ لورو. سردينيا و صقلية هوما أكبر ݣزيرات كاينين ف لبحر المتوسط ؤ بجوجهم تابعين لطاليان.

 مصادر 


تصنيف:بلدان د ؤروپا
تصنيف:الدول لأعضاء ف لإتحاد لؤروپي
الطوݣو

الطوݣو (بلفرانساوية: Togo) اولا لجمهورية د طوݣو هي بلاد جات ف لغرب د إفريقيا. تاتحدّها غانا من لغرب، بينين من الشرق، بوركينا فاصو من الشمال، و لمحيط لأطلسي ف لجنوب. لمساحة ديال لبلاد كاملة هي 	56,785 كم²، و هو اللي تيخلّيها تكون ما بين أصغر لبلدان ف إفريقيا. لعرض ديال الطوݣو صغير بزاف، و لمسافة ما بين لحدود ف الشرق (مع بينين) و ف لغرب (مع غانا) غير 115 كيلوميطر.

الطوݣو عندها تاريخ قديم و سكنو فيها بزاف د لقبايل. من لقرن 16 ل 18، كانت لمنطقة معروفة ف لعالم بلبيع و الشرا د لعبيد، حتا تعرفات واحد لوقت ب "الساحل د لعبيد". ف 1884، ستعمرات ألمانيا لمنطقة، و سمّاتها "طوݣولاند". و لكن مورا لحرب لعالمية اللولا، اللي خسرات فيها ألمانيا، خدات فرانسا لبلاد، و بقات مستعمراها، تا ستاقلاّت لجمهورية د الطوݣو ف 1960.

تيسكنو ف طوݣو علاين 8.2 مليون د الناس، و لعاصمة ديالا هي لومي. اللغة الرسمية د لبلاد هي لفرانساوية، و لفلوس اللي كاتخدّم هي لفرنك د غرب إفريقيا. لأغلبية د السكان د طوݣو تيآمنو بلأديان لمحليّة ديالهم، و عاد كاين أقليات ديال لمسيحيين و لمسلمين ف لبلاد. طوݣو داخلة ف بزاف د لمنضمات عالمية بحال لأمم لمتحدة و لإتحاد لإفريقي، لمنضمة د التعاون لإسلامي، لمنضمة لعالمية د لفرونكفونية و إيكوواس.

 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت